ufal/npfl147 huggingface dataset:
# Bocianik stepný
Bocianik stepný (lat. Erodium ciconium) je jednoročná až dvojročná bylina z čeľade pakostovité (Geraniaceae). Jeho prirodzený areál sa rozprestiera od Kanárskych ostrovov, cez strednú Európu a Stredomorie po Pakistan.

## Opis
Bocianik stepný je jednoročná až dvojročná bylina, vysoká 10 až 50 (60) cm. Byle sú vystúpavé až priame, rozkonárené, odstávajúco žliazkato chlpaté.
Prízemné listy sú dlhostopkaté, byľové krátkostopkaté, horné až sediace. Listové stopky sú chlpaté. Čepele sú v obryse podlhovasto vajcovité, perovito strihané, dlhé 10 až 20 cm, široké 4 až 5 cm.
Súkvetie tvorí päťkvetý až desaťkvetý okolík, s početnými vajcovito kopijovitými a  husto chlpatými listeňmi. Kvety sú päťpočetné, pravidelné a obojpohlavné. Fialové, modrofialové až modré kvetné lupienky sú voľné, obrátene vajcovité, tmavo žilkované, sú kratšie ako kalich. Plodných býva iba päť vnútorných, na báze brvitých tyčiniek. Semenník je päťpuzdrový, s jednou čnelkou rozdelenou na päť blizien. Päťpočetný kalich má lístky voľné, päťžilové, žliazkato chlpaté, dlhé 12 až 15 mm s koncovou osťou do 4 mm.  Kvetné stopky sú odstávajúco žliazkato chlpaté, dlhé do 20 mm, po odkvitnutí zhrubnuté a sklonené.
Zobákovité plody sú dlhé 6 až 10 cm. Po dozretí pukajú od stredového stĺpika zdola nahor a tak sa oddeľujú jednosemenné plôdiky. Sú veľké do 10 mm, bielo chlpaté, na vrchole žliazkaté a bez brázdy.

## Rozšírenie
Prirodzený areál bocianika stepného sa rozprestiera od Kanárskych ostrovov, cez strednú Európu a Stredomorie po Pakistan. Zavlečený je vo Švédsku a v Spojených Štátoch (Massachusetts, New York, Pensylvánia).
Na Slovensku sa vyskytuje iba na Podunajskej nížine a v Slovenskom krase.

## Ekológia
Bocianik stepný rastie na skalnatých stepiach, strmých svahoch a pri cestách. Kvitne od apríla do augusta. Na Slovensku je považovaný za zraniteľný druh.

## Galéria
- List (ilustrácia).
- Dozrievajúce zobákovité plody.


## Iné projekty
- Commons ponúka multimediálne súbory na tému Bocianik stepný
- Wikidruhy ponúkajú informácie na tému Bocianik stepný
# Brocken
Brocken (1 141 m) je najvyšší vrch nemeckého pohoria Harz. Nachádza sa v centrálnej časti pohoria, 10 kilometrov juhozápadne od mesta Wernigerode. Vrch je známy drsným počasím s častými zrážkami a hmlou.

## Vrchol
Na rozsiahlom vrchole sa nachádza niekoľko stavieb: televízny a rozhlasový vysielač, radarová a meteorologická stanica, vyhliadková veža a konečná stanica Brockenskej železnice.

## Iné projekty
- Commons ponúka multimediálne súbory na tému Brocken
# Marle (kantón)
Marle je francúzsky kantón v obvode Laon v departemente Aisne v regióne Pikardia. Tvorí ho 23 obcí.

## Obce kantónu
- Agnicourt-et-Séchelles
- Autremencourt
- Bosmont-sur-Serre
- Châtillon-lès-Sons
- Cilly
- Cuirieux
- Erlon
- Froidmont-Cohartille
- Grandlup-et-Fay
- Marcy-sous-Marle
- Marle
- Monceau-le-Waast
- Montigny-le-Franc
- Montigny-sous-Marle
- La Neuville-Bosmont
- Pierrepont
- Saint-Pierremont
- Sons-et-Ronchères
- Tavaux-et-Pontséricourt
- Thiernu
- Toulis-et-Attencourt
- Vesles-et-Caumont
- Voyenne
# Bradliansky potok (prítok Hrabovca)
Bradliansky potok je potok v Košickom regióne v juhovýchodnej časti okresu Košice-okolie. Je to ľavostranný prítok Hrabovca, ktorý ďalej ústi do Oľšavy; má dĺžku 3,5 km a jeho hydrologické poradie je: 4-32-05-031. Geomorfologická kategorizácia: geomorfologický celok Slanské vrchy, geomorfologický podcelok Milič a pri ústí pomedzie s geomorfologickým celkom Košická kotlina, geomorfologickým podcelkom Toryská pahorkatina.

## Prameň
Pramení v Slanských vrchoch, v podcelku Milič, na severozápadnom úpätí vrchu Bradlo (840 m n. m.) v nadmorskej výške 650 m n. m.

## Opis toku
V celom priebehu tečie severozápadným smerom a to v svojej hornej polovici lesom a v dolnej polovici trvalým trávnym porastom a ďalej ornou pôdou, kde je orámovaný pásom potočnej stromovej vegetácie. Jeho prameň a úsek 500 m horného toku sa nachádzajú na území obce Skároš, ďalej Bradliansky potok tvorí obecnú hranicu medzi Skárošom a Rákošom a v dolnej časti tvorí obecnú hranicu medzi Vyšnou Myšľou a Rákošom až po ústie do vodného toku Hrabovec. Hrabovec ústi do Oľšavy a táto ďalej ústi do Hornádu v povodí Hornádu. V celom svojom priebehu preteká okresom Košice-okolie.

## Pôvod názvu
Toponymum Bradliansky potok je odvodené z názvu vrchu Bradlo (840 m n. m.), na SZ úpätí ktorého pramení; názov vrchu Bradlo má pôvod v apelatíve bradlo vo význame vysoká skala, útes, skalisko, bralo.
Na SV úpätí vrchu Bradlo (840 m n. m.) pramení v nadmorskej výške 439 m n. m. iný vodný tok s názvom Bradlový potok s hydrologickým poradím 4-30-11-012; názov tohto pravostranného prítoku Slančíka, ktorý ďalej ústi do Roňavy a tá ďalej do Bodrogu v povodí Bodrog, je tiež odvodený z tohto toponyma Bradlo (840 m n. m.). Priama vzdialenosť prameňa Bradlianskeho potoka, ktorý je súčasťou povodia Hornádu, a prameňa Bradlového potoka, ktorý je súčasťou povodia Bodroga, je iba 2,8 km, ale každý z týchto dvoch vodných tokov tečie z vrchu Bradlo (840 m n. m.)) na inú stranu a teda do iného povodia. Oba geografické názvy sú jazykovo pravidelne utvorené ako dvojčlenné determinované názvy so zhodou z adjektíva (z prídavného mena) a zo substantíva (z podstatného mena), každý ale inou príponou prídavného mena.
Na území Slovenska je aj ďalší vodný tok s rovnakým názvom Bradliansky potok (prítok Dubničky) v okrese Bánovce nad Bebravou; je to tok VI. rádu, hydrologické poradie 4-21-11-142. Dubnička ústi do Bebravy v povodí Bebravy.
# Honguemare-Guenouville
Honguemare-Guenouville je francúzska obec, ktorá sa nachádza v departemente Eure, v regióne Horná Normandia.

## Poloha
Obec má rozlohu 9,3 km². Najvyšší bod je položený 148 m n. m. a najnižší bod 83 m n. m.

## Obyvateľstvo
Počet obyvateľov obce je 604 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Tis u Blatna
Tis u Blatna je obec v Česku v okrese Plzeň-sever v Plzenskom kraji. 1. januára 2012 tu žilo 95 obyvateľov, z toho 54 mužov a 41 žien, pričom priemerný vek v obci bol 42,5 roka (muži 43,3 roka, ženy 41,4 roka).

## Iné projekty
- Commons ponúka multimediálne súbory na tému Tis u Blatna
# Niederndorf
Niederndorf je obec v Rakúsku v spolkovej krajine Tirolsko v okrese Kufstein.
Žije tu 2612 obyvateľov (1. 1. 2010).

## Iné projekty
- Commons ponúka multimediálne súbory na tému Niederndorf
# Prednádražie (Trnava)
Prednádražie (Prengo) je sídlisko v Trnave v mestskej časti Trnava-západ.

## Polohopis
Sídlisko sa nachádza v západnej časti Trnavy. Je ohraničené železničnou traťou, Parkom Janka Kráľa, ulicou Jána Bottu a Kamennou cestou.

## Dejiny
Sídlisko začali stavať v dvoch etapách, ktoré na seba nadväzovali. Prednádražie I. bolo postavené rokoch 1963 – 1970 (1050 bytov) aj s občianskou vybavenosťou. Hneď nato rozbehli výstavbu Prednádražia II., dokončeného v roku 1977 (2250 bytov). Po dlhšej prestávke vo výstave bolo po roku 2005 pristavaných viacero novostavieb.

## Kultúra a zaujímavosti

### Materské školy
- Materská škola L. van Beethovena 16
- Materská škola Botanická 12
- Materská škola Čajkovského 28


### Základné školy[2]
- Základná škola s materskou školou, Ulica Jána Bottu 27
- Základná škola s materskou školou, Kornela Mahra 11
- Spojená škola, Beethovenova 27
- Základná škola Narnia, Mozartova 10


### Vysoké školy
- STU MtF Trnava


### Stavby
- Nákupné centrum Cassalle
- Obchodné a nákupné centrum MAX
- Poliklinika Mozartova
- Farnosť Božieho milosrdenstva Trnava


### Športoviská
- Športový areál FORTUNA (Tenis)
- Bikrosová dráha
# Kadji Sports Academy
Kadji Sports Academy je kamerunská športová akadémia a futbalový klub. Klub je z mesta Douala a hrá v elitnej kamerunskej lige MTN Elite One.

## Slávni hráči
- Samuel Eto’o
- Étienne Eto’o
- Arnaud Monkam
- Éric Djemba Djemba
- Stéphane Mbia
- Benjamin Moukandjo Bilé
- Aurélien Chedjou
- Dinnyuy Kongnyuy
- Carlos Kameni
- Georges Mandjeck
- David Eto’o
- Sébastien Siani
- Raik Charlie Ebongue
- Victorien Ndong
- Sanda Oumarou
# Kaledónske vrásnenie
Kaledónske vrásnenie bol horotvorný proces, ktorý sa udial v prvohorách, v periódach ordovik až devón; pred 490 až 390 miliónmi rokov. Orogenéza bola spôsobená zrážkou kontinentov Laurentia, Baltika a Avalónia, spolu s uzatvorením oceánu Iapetus.
Názov je odvodený od Kaledónie, latinského pomenovania územia dnešného Škótska a zaviedol ho rakúsky geológ Eduard Suess. Pohoria vytvorené kaledónskou orogenézou sa nachádzajú na oboch stranách Atlantiku (ktorý samotný však vznikol neskôr). Na americkej strane sú to pohoria tiahnúce sa od Pensylvánie cez východnú Kanadu až do Grónska, v Európe sú to horské pásma západnej a severnej časti Britských ostrovov, Škandinávie a Špicbergov.

## Iné projekty
- Commons ponúka multimediálne súbory na tému Kaledónske vrásnenie
# Májkova ulica
Májkova ulica je ulica v Bratislave, v mestskej časti Staré Mesto.
Tiahne sa od Blumentálskej po Odborárske námestie. Je pomenovaná po slovenskom učiteľovi a bojovníkovi interbrigád Jozefovi Májekovi.
Na ulici sa nachádza obytný a obchodný blok Avion.

## Iné projekty
- Commons ponúka multimediálne súbory na tému Májkova ulica
# Vlakotvorba
Vlakotvorba alebo tvorba vlakov je cielené vytváranie vlakových súprav v nákladnej doprave. Jej hlavným cieľom je sústrediť tvorbu vlakov do menšieho počtu moderne vybavených a výkonných zriaďovacích staníc za účelom:
- zmenšenia počtu preraďovaných vozňov
- zmenšenia počtu pracovníkov a posunovacích prostriedkov
- urýchlenia obehu vozňov a dodania tovaru
- zavedenia pokrokových metód v dopravných procesoch

Na riešenie problému vlakotvorby je vhodné použiť matematický model, ktorý obsahuje:
- východiskové podklady
- hodnotiace kritéria(naturálne a hodnotové)
- matematické formulácie vlakotvorného modelu
- vlastné riešenie tvorby vlakov

Základnými východiskovými podkladmi pre tvorbu vlakov sú:
- železničná sieť(organický súhrn jednotlivých žel. tratí na územnom celku)
- vozňové prúdy(množstvo vozňov medzi dvoma stanicami za určitu časovú jednotku)
- smerovanie vozňových prúdov
- normatívy vyťaženia súprav vlakov
- druhy, určenie a parametre vlakov
- údaje o technickom vybavení, technológii a priepustnosti staníc a traťových úsekov
- údaje o vzdialenostiach a jazdných dobách medzi stanicami
- služobné instrukcie

Hodnotiace kritéria delíme na:
- naturálne(vozňové hodiny,doba premiestnenia vozňov,počet relácií atď.)
- hodnotové(vyjadrujú sa v priemerných prevádzkových nákladoch)

Formulácia vlakotvorného problému preraďovania vozňového prúdu:
- úsekový variant - vozňový prúd je preraďovaný vo všetkých nácestných vlakotvorných staniciach
- diaľkový variant - vozňový prúd je dopravovaný z východovej do cieľovej stanice priamym vlakom
# Anglo-barmské vojny
Anglo-barmské vojny predstavovali ozbrojené konflikty Veľkej Británie proti Barme. Išlo o tri vojny, prvú v rokoch 1824 – 1826, druhú 1852 – 1853 a tretiu v roku 1885 – 1886. Ich dôsledkom bola britská koloniálna nadvláda v Barme.

## Priebeh udalostí
Barma znamenala pre britské expanzívne plány smerom do Juhovýchodnej Ázie a Číny geopoliticky významný priestor. Potom, čo v centrálnej Indii prebehlo úspešné povstanie Maráthov v roku 1818, namierené proti britskej nadvláde, vzrástol záujem Východoindickej spoločnosti o východnú hranicu Indie, kde naberala na sile Barmská ríša, ktorá dokonca dokázala získať dve indické kniežatstvá Ásam a Manipúr. Predstavovala tak potenciálnu hrozbu.
V prvej anglo-barmskej vojne došlo 5. marca 1824 k útoku britských vojsk Východoindickej spoločnosti do Barmy a k následnému obsadeniu Arakánu a Tenasserímu. Hlavné mesto Rangún padlo 10. mája 1824. K podpísaniu mierovej zmluvy z Yandabu došlo 24. februára 1826. Tým si Veľká Británia privlastnila indické kniežatstvá obsadené Barmou, ale taktiež aj Arakán a Tenasserím. Rangún sa stal miestom pobytu britského rezidenta a Briti mali dovolené na obsadenom území slobodne obchodovať.
V roku 1852 došlo zo strany generálneho guvernéra Indie lorda Dalhousia k ohradeniu voči Barme. Sťažoval sa na zlé zaobchádzanie s britskými obchodníkmi a rozhodol sa začať druhú anglo-barmskú vojnu. Zbory Východoindickej spoločnosti veľmi efektívne a v krátkom časovom úseku obsadili barmskú provinciu Pegu (dnešné Bago, vtedy Rangún s deltou Iravadi), čo znamenalo kontrolu nad všetkými barmskými obchodnými aktivitami. Formálne nezávislou až do roku 1885 zostala Horná Barma.
V roku 1885 došlo k britskej anexii Hornej Barmy, tj. tretej anglo-barmskej vojne, s cieľom zamedziť francúzskemu prenikaniu, ktoré sem smerovalo z Indočíny. Celá akcia Britov trvala len 10 dní, avšak pokoriť a kontrolovať sever Barmy bola úloha, ktorú sa podarilo naplniť až za ďalších päť rokov, pričom britské vojsko stratilo 40 000 vojakov. Tak bola vytvorená aj cez odpor Barmancov indická provincia.

## Iné projekty
- Commons ponúka multimediálne súbory na tému Anglo-barmské vojny
# Melčická dolina
Melčická dolina je dolina v západnej časti Bielych Karpát a časťou obce Melčice-Lieskové. 

## Geografia
Dolina leží v geomorfologickom podcelku Lopenícka hornatina a zo severozápadu sa pripája k Trenčianskej kotline. Bola vytvorená prevažne eróznou činnosťou bohatej riečnej sústavy, obzvlášť Ivanovského potoka, ktorý pramení na západnom svahu vrchu Dúžnik (807,2 m n. m.)
Nachádzajú sa tu početné kopaničiarske sídla ako napr. Malinné, Borotovec alebo Kašarovka. 
Dolinu od západu uzatvárajú ramená masívu Dúžnik, a to najmä Dubický vrch (719 m n. m.) a Roháčová (668 m n. m.).
V súčasnosti tu žije približne 190 obyvateľov.

## História
Stopy osídlenia okolia Melčickej doliny pochádzajú už z praveku. Tak ako najstaršie, tak aj o niečo mladšie nálezy sa viažu k terasám a návršiam v okolí Ivanovského potoka, pri ktorom sa pravekí ľudia zdržiavali a kde postupne vznikali osady.
Trvalá prítomnosť človeka sa na území doliny datuje do obdobia okolo roku 3500 pred Kr. (doba medená), kedy v lokalite Melčická skala vzniklo osídlenie ľudu bošáckej kultúry, čo dokazujú početné nálezy keramiky a medených nástrojov.
Bohatý výskyt prameňov priťahoval ľudí i v dobe bronzovej, o čom svedčia aj hromadné nálezy bronzových predmetov a keramiky lužickej kultúry v blízkosti Ivanovského potoka. V tomto období sa objavuje aj osídlenie lokality Hlboká voda, kde sa tiež zachovali viaceré nálezy bronzových výrobkov.
Rozsiahle osídlenie Melčickej doliny v dobe bronzovej dokazuje aj to, že v roku 2010 boli pri stavbe železničného nadjazdu objavené zvyšky najväčšieho pohrebiska zo staršej doby bronzovej na Považí. Toto kostrové pohrebisko je na základe hrobového inventára datované približne do 16.- 17. storočia pred Kr.

## Osídľovanie v novoveku
V druhej polovici 16. storočia začali obyvatelia Melčíc obhospodarovať pôdu na vrchu Borotovec (439 m n. m.). Koncom 17. storočia sa obyvatelia presunuli do doliny pod Borotovcom, kde neskôr založili rovnomennú osadu. V 18. storočí obyvateľstvo postupne expandovalo hlbšie do doliny, kde vznikli kopanice Kašarovka, Malinné, Hrnčiarovce a Zabudišová. 
V medzivojnovom období začala na masíve vrchu Dúžnik vznikať osada Dúžniky, ktorá bola z časti zničená za 2. svetovej vojny a neskoršie zanikla.

## Príroda
Melčická dolina bola v roku 1978 vyhlásená za chránený prírodný útvar SR. Dolinu obklopujú rozsiahle bukové a v nižších polohách dubové lesy.
Významný krajinný ráz lesných, lúčnych a skalných spoločenstiev na vápencovom podklade zahrňuje výskyt viacerých chránených a ohrozených druhov rastlín a živočíchov.
# Liré
Liré je francúzska obec, ktorá sa nachádza v departemente Maine-et-Loire, v regióne Pays-de-la-Loire.

## Poloha
Obec má rozlohu 31,81 km². Najvyšší bod je položený 105 m n. m. a najnižší bod 5 m n. m.

## Obyvateľstvo
Počet obyvateľov obce je 2 450 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Pleuven
Pleuven je francúzska obec, ktorá sa nachádza v departemente Finistère, v regióne Bretónsko.

## Poloha
Obec má rozlohu 13,69 km². Najvyšší bod je položený 77 m n. m. a najnižší bod 2 m n. m.

## Obyvateľstvo
Počet obyvateľov obce je 2 630 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Pastovce
Pastovce sú obec na Slovensku v okrese Levice a Nitrianskom kraji. 

## Kultúra a zaujímavosti

### Pamiatky
- Reformovaný kostol, jednoloďová pôvodne románska stavba s polygonálnym ukončeným presbytériom a predstavanou vežou z 12. storočia. Pôvodné zasvätenie bolo sv. Juraja. Kostol vznikol na majetku mocného stredovekého rodu Poznanovcov. Neskorogoticky bol prestavaný koncom 15. storočia, kedy vzniklo polygonálne presbytérium. Od 16. storočia je kalvínsky. Zásadne bol prestavaný v barokobom duchu v 18. storočí, kedy vznikla severná štvorcová prístavba lode. Množstvo prestavieb zredukovalo pôvodnú románsku časť kostola len na južnú časť lode so štyrmi polkruhovo ukončenými oknami.[4] Fasády kostola sú hladké, členené opornými piliermi. Veža je členená lizénami a ukončená novodobou zvonovitou strechou s laternou.
# Pácin
Pácin (slov. Pacín aj Pacýn) je obec v Maďarsku v Boršodsko-abovsko-zemplínskej župe v Cigándskom okrese.
Má rozlohu 3 394 ha a žije tu 1 389 obyvateľov (1. január 2011).
# Róbert Kotian
Róbert Kotian (* 1958) je slovenský novinár, publicista a komentátor.
Začínal ako literárny kritik a bol pri zakladaní literárneho mesačníka pre mladých Dotyky. Neskôr pracoval pre denníky Smena, SME a týždenníky Formát, Domino Fórum. Krátko pôsobil v denníkoch Hospodárske noviny a Pravda.  Spolupracoval so Slovenským rozhlasom ako dramaturg relácie Z prvej ruky, so Slovenskou televíziou na relácii Reportéri a denníkom Šport.
Od roku 2015 je stály spolupracovník denníka SME. Do 9. januára 2018 bol tvorcom a  moderátorom rozhlasovej diskusie Dejiny.sk.

## Ocenenia
- 2004 - Krištáľové krídlo v kategórii publicistika a literatúra
# Koalícia ochotných (rusko-ukrajinská vojna)
Koalícia ochotných je koalíciou asi 30 krajín, ktoré sa zaviazali k podpore Ukrajiny v boji proti ruskej agresii.
Iniciatívu, vedenú Spojeným kráľovstvom a Francúzskom, oznámil britský premiér Keir Starmer 2. marca 2025 po londýnskom summite o Ukrajine.

## Štvorbodový plán
Na tlačovej konferencii po londýnskom summite v marci 2025 Starmer načrtol štyri kľúčové prvky prístupu koalície:
1. Záväzok zachovať prísun vojenskej pomoci Ukrajine a zároveň zvyšovať ekonomický tlak na Rusko prostredníctvom sankcií a ďalších opatrení.
2. Akákoľvek trvalá mierová dohoda musí zabezpečiť suverenitu a bezpečnosť Ukrajiny a Ukrajina sa musí zúčastňovať všetkých mierových rokovaní.
3. Posilňovať obranné vojenské schopnosti Ukrajiny po uzavretí akejkoľvek mierovej dohody s cieľom odradiť potenciálne budúce invázie.
4. Vytvoriť „koalíciu ochotných“ - krajín pripravených strážiť dodržiavanie akejkoľvek mierovej dohody a garantovať bezpečnosť Ukrajiny.


## Členovia
- Šablóna:Flag Austrálie
- Šablóna:Flag Belgie
- Šablóna:Flag Bulharsko
- Šablóna:Flag Česko
- Šablóna:Flag Dánsko
- Šablóna:Flag Estonsko
- Šablóna:Flag Finsko
- Šablóna:Flag Francie
- Šablóna:Flag Chorvatsko
- Šablóna:Flag Irsko
- Šablóna:Flag Island
- Šablóna:Flag Itálie
- Šablóna:Flag Japonsko
- Šablóna:Flag Kanada
- Šablóna:Flag Kypr
- Šablóna:Flag Litva
- Šablóna:Flag Lotyšsko
- Šablóna:Flag Lucembursko
- Šablóna:Flag Německo
- Šablóna:Flag Nizozemí
- Šablóna:Flag Norsko
- Šablóna:Flag Nový Zéland
- Šablóna:Flag Polsko
- Šablóna:Flag Portugalsko
- Šablóna:Flag Rakousko
- Šablóna:Flag Rumunsko
- Šablóna:Flag Řecko
- Šablóna:Flag Slovinsko
- Šablóna:Flag Spojené království
- Šablóna:Flag Španělsko
- Šablóna:Flag Švédsko
- Šablóna:Flag Turecko
- Šablóna:Flag Ukrajina
# Saint-Maurice-Saint-Germain
Saint-Maurice-Saint-Germain je francúzska obec, ktorá sa nachádza v departemente Eure-et-Loir, v regióne Centre-Val de Loire.

## Poloha
Obec má rozlohu 12,19 km². Najvyšší bod je položený 275 m n. m. a najnižší bod 181 m n. m.

## Obyvateľstvo
Počet obyvateľov obce je 419 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Termoplast
Termoplasty sú plastické materiály, ktoré sú v určitej teplotnej oblasti ľahko tvarovateľné a túto vlastnosť si zachovávajú. Proces ich tvrdnutia je reverzibilný — po ochladení ich možno opäť zahriatím previesť na taveninu a tvarovať. Týmto sa významne odlišujú od reaktoplastov (bakelit), ktoré po vytvrdnutí nie je možné opätovne tvarovať. Termoplasty sú dobre rozpustné v organických zlúčeninách.
Väčšina termoplastov sú vysokomolekulové polyméry, v ktorých sú makromolekulové reťazce navzájom viazané slabými van der Waalsovými silami (napr. polyetylén); silnejšími interakciami dipól—dipól (napr. nylon) alebo silami medzi aromatickými systémami (napr. polystyrén). 

## Zoznam termoplastov
| celuloid                    | polyakrylát                |
| polyamid                    | polybutadién               |
| polyetyléntereftalát        | polyester                  |
| polystyrén                  | polypropylén               |
| polybutyléntereftalát       | polyimid                   |
| kyselina polymliečna        | polymetylpentén            |
| polyvinylchlorid            | Akrylonitrilbutadiénstyrén |
| polymetylmetakrylát         | acetát celulózy            |
| etylénvinylacetát           | etylénvinylalkohol         |
| fluoroplasty (napr. PTFE)   | ionoméry                   |
| kvapalné polymérne kryštály | polyacetál                 |
| polyakrylonitril            | polyamidimid               |
| polyaryléterketón           | polybutylén                |
| polykarbonát                | polyketóny                 |
| polyetylén                  | polyéteréterketóny         |
| polyéterimid                | polysulfón                 |
| polyfenylénoxid             | polyfenylénsulfid          |
| polyftalamid                | polysulfón                 |

| Portal | Chemický portál |
# Kvalifikácia na Panamerické majstrovstvá v pozemnom hokeji mužov 2004
Kvalifikácia na Panamerické majstrovstvá v pozemnom hokeji mužov 2004 bola kontinentálna kvalifikácia regiónu 2 (Severná a Stredná Amerika) na Panamerické majstrovstvá mužov v roku 2004, ktorú organizuje Panamerická federácia pozemného hokeja (PAHF). Konala sa od 5. – 11. mája 2003 v meste Santo Domingo, v Dominikánskej republike. Všetky zápasy sa hrali na štadióne  New Santo Domingo Stadium. 6 družstiev súťažilo o 5 postupových miest na hlavné panamerické podujatie mužov. Turnaj pozostáva iba z jednej šesťčlennej skupiny bez play-off.

## Výsledky
|                  | USA   | Mexiko | Holandské Antily | Portoriko | Dominikánska republika |
| ---------------- | ----- | ------ | ---------------- | --------- | ---------------------- |
| Kuba             | 2 : 1 | 10 : 1 | 14 : 0           | 11 : 0    | 22 : 0                 |
| USA              |       | 4 : 3  | 1 : 2            | 6 : 1     | 16 : 1                 |
| Mexiko           |       |        | 2 : 1            | 5 : 2     | 13 : 1                 |
| Holandské Antily |       |        |                  | 3 : 1     | 12 : 2                 |
| Portoriko        |       |        |                  |           | 12 : 0                 |

| Por | Družstvo               | Z | V | R | P | GV | GI | +/− | B  |
| --- | ---------------------- | - | - | - | - | -- | -- | --- | -- |
| 1.  | Kuba                   | 5 | 5 | 0 | 0 | 59 | 2  | +57 | 15 |
| 2.  | USA                    | 5 | 3 | 0 | 2 | 28 | 9  | +19 | 9  |
| 3.  | Mexiko                 | 5 | 3 | 0 | 2 | 24 | 18 | +6  | 9  |
| 4.  | Holandské Antily       | 5 | 3 | 0 | 2 | 18 | 20 | −2  | 9  |
| 5.  | Portoriko              | 5 | 1 | 0 | 4 | 16 | 25 | −9  | 3  |
| 6.  | Dominikánska republika | 5 | 0 | 0 | 5 | 4  | 75 | −71 | 0  |


## Konečné poradie
| Por. | Družstvo               |                                         |
| ---- | ---------------------- | --------------------------------------- |
| 1.   | Kuba                   | postup na Panamerické majstrovstvá 2004 |
| 2.   | USA                    | postup na Panamerické majstrovstvá 2004 |
| 3.   | Mexiko                 | postup na Panamerické majstrovstvá 2004 |
| 4.   | Holandské Antily       | postup na Panamerické majstrovstvá 2004 |
| 5.   | Portoriko              | postup na Panamerické majstrovstvá 2004 |
| 6.   | Dominikánska republika |                                         |


## Kvalifikácia žien
V rovnakom roku sa v kubánskej Havane mala v dňoch od 4. – 13. apríla uskutočniť aj kvalifikácia žien na Panamerické majstrovstvá žien 2004. Bola však zrušená.
# Fleury (Moselle)
Fleury je francúzska obec, ktorá sa nachádza v departemente Moselle, v regióne Lotrinsko.

## Poloha
Obec má rozlohu 9,71 km². Najvyšší bod je položený 237 m n. m. a najnižší bod 170 m n. m.

## Obyvateľstvo
Počet obyvateľov obce je 1 029 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Ț
Ț ț (T s čiarkou pod písmenom) je písmeno rumunskej abecedy. Označuje sa ním fonéma /t͡s/, neznelá alveolárna afrikáta (v slovenčine „c“).
Toto písmeno je často zamieňané s písmenom Ţ (T s cedillou), pretože sa nevyskytovalo v 
bežne používaných znakových sadách, resp. v nich boli tieto znaky považované iba za vizuálne variácie jedného písmena.
T s čiarkou bolo zavedené až v Unicode 3.0, a dosť veľa fontov ho neobsahuje (napríklad operačné systémy Windows ho v štandardnej inštalácii obsahujú až od verzie Windows XP vrátane), čo je dôvod, prečo sa skoro univerzálne v rumunských textoch používa namiesto neho nesprávne T s cedillou.

## Reprezentácia v Unicode
Písmeno Ț (veľké) je v Unicode reprezentované ako U+021A LATINSKÉ VEĽKÉ PÍSMENO T S ČIARKOU DOLU a
písmeno ț (malé) U+021B LATINSKÉ MALÉ PÍSMENO T S ČIARKOU DOLU.
# Filip (prvé meno)
Filip je mužské krstné meno.

## Pôvod a význam
Pôvod má v gréčtine, grécke slová philos+hippos znamenajú „milovník koní“. 

## Meniny
Meniny na Slovensku má 23. augusta.

## Štatistika
| Rok  | *  |
| 2007 | 9. |

* – poradie medzi novorodencami 

## Známi Filipovia

### Macedónia
- Filip I. (640 – 602 pred Kr.)
- Filip II. (359 – 336 pred Kr.)
- Filip III. Arrhidaios (323 – 317 pred Kr.)
- Filip V. (221 – 179 pred Kr.)


### Sýria– Judské kráľostvo
- Filip I. Herodes (? – 34)


### Staroveký Rím
- Philippus Arabs (244 – 249)
- Philippus Mladší (247 – 249)


### Byzancia
- Filippikos Bardanes (711 – 713)


### Švédsko
- Filip Halsten (1105 – 1118)


### Svätá ríša rímska
- Filip Švábsky (1198 – 1208)


### Francúzsko
- Filip I.  (1052 – 1108)
- Filip II. August (1180 – 1223)
- Filip III. Smelý (1270 – 1285)
- Filip IV. Pekný (1285 – 1314)
- Filip V. Dlhý (1316 – 1322)
- Filip VI. (1328 – 1350)


### Španielsko
- Filip I. Pekný (spolukráľ kastílsky a leónsky) (1482 – 1506)
- Filip II. Múdry (kráľ španielsky, neapolský a sicílsky) (1554 – 1598)
- Filip III. (kráľ španielsky a portugalský) (1598 – 1621)
- Filip IV. (kráľ španielsky, portugalský, neapolský a sicílsky) (1621 – 1665)
- Filip V. (1701 – 1746)
- Filip VI. (2014 – )


### Súčasní
- Filip Tůma (1978 – )
- Filip Polc (1982 – )
- Filip Hološko (1984 – )
- Filip Šebo (1984 – )
- Phil Collins (1951 – )
- Philipp Kohlschreiber (1983 – )
- Filip Turek (1985 - )
- Philipp Lahm (1983 – )
- Felipe Massa (1981 – )
# Semmering
Semmering je obec v Rakúsku v spolkovej krajine Dolné Rakúsko v okrese Neunkirchen.
Žije tu 607 obyvateľov (31. 3. 2009). 

## Poloha a prírodné pomery
Obec leží v oblasti priesmyku Semmering na rýchlostnej ceste S6, ktorá je prejazdná od roku 2004 po dokončení tunela. Cez obec prechádza i Semmeringská železnica. Nachádza sa v nadmorskej výške 962 m n. m.

## Turistika
Okolie Semmeringu je známou lyžiarskou lokalitou. Nachádzajú sa tu dve lyžiarske strediská Stuhleck a Hirschenkogel.

## Iné projekty
- Commons ponúka multimediálne súbory na tému Semmering
# 3610 Decampos
3610 Decampos je planétka s priemerom približne 17 km, ktorú objavil Henri Debehogne, G. DeSanctis 5. marca 1981.
# Núbijská púšť
Núbijská púšť (arabsky: صحراء النوبة, Sahra "Nūbyah) je púšť vo východnej časti Afriky v Sudáne. Rozprestiera sa medzi Nílom a Červeným morom a nadväzuje na Východnú púšť. Má rozlohu okolo 400 000 km².
Povrch púšte je pokrytý pieskom a charakteristickým znakom pre púšť sú vádí (údolia občasných riek). V oblasti nie sú oázy a takmer vôbec tam neprší.
# Montvert
Montvert je francúzska obec, ktorá sa nachádza v departemente Cantal, v regióne Auvergne.

## Poloha
Obec má rozlohu 11,37 km². Najvyšší bod je položený 684 m n. m. a najnižší bod 392 m n. m.

## Obyvateľstvo
Počet obyvateľov obce je 114 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Dmytraškivka
Dmytraškivka (ukr. Дмитрашківка) je dedina (село) na Ukrajine v Piščanskom rajóne Vinnyckej oblasti. Žije tu 1810 obyvateľov.

## Významné osobnosti
- Pavlo Muravskyj – významný ukrajinský dirigent, v jeho rodnom dome je zriadené múzeum.
# Koníky (podrad)
Koníky (Caelifera) je podrad rovnokrídlovcov (v niektorých starších systémoch samostatný rad).
Príslušníci tohto podradu sú (na rozdiel od všežravých a dravých príslušníkov podradu kobylky) bylinožravce.

## Iné projekty
- Commons ponúka multimediálne súbory na tému Koníky (podrad)
- Wikidruhy ponúkajú informácie na tému Koníky (podrad)
# Paulhan (Hérault)
Paulhan je francúzska obec, ktorá sa nachádza v departemente Hérault, v regióne Languedoc-Roussillon.

## Poloha
Obec má rozlohu 11,26 km². Najvyšší bod je položený 83 m n. m. a najnižší bod 18 m n. m.

## Obyvateľstvo
Počet obyvateľov obce je 3 741 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# HMS Ark Royal (91)
HMS Ark Royal bola lietadlová loď britského námorníctva. Bola schválená do prevádzky v roku 1938. Významne sa podieľala na potopení bojovej lode Bismarck v roku 1941. 14. novembra 1941 bola potopená nemeckou ponorkou U-81, keď sa vracala z Malty do Gibraltáru.

## Vznik a vývoj
HMS Ark Royal bola navrhnutá v roku 1934, aby vyhovovala obmedzeniam Washingtonskej námornej zmluvy. Bola postavená v spoločnosti Cammell Laird and Company v meste  Birkenhead v Anglicku. HMS Ark Royal bola dokončená v roku 1937.
# Enveitg
Enveitg je francúzska obec, ktorá sa nachádza v departemente Pyrénées-Orientales, v regióne Languedoc-Roussillon.

## Poloha
Obec má rozlohu 30,52 km². Najvyšší bod je položený 2 579 m n. m. a najnižší bod 1 179 m n. m.

## Obyvateľstvo
Počet obyvateľov obce je 665 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Malarce-sur-la-Thines
Malarce-sur-la-Thines je francúzska obec, ktorá sa nachádza v departemente Ardèche, v regióne Rhône-Alpes.

## Poloha
Malarce-sur-la-Thines má rozlohu 37,34 km². Najvyšší bod je položený 1 062 m n. m. a najnižší bod 172 m n. m.

## Obyvateľstvo
Malarce-sur-la-Thines má 231 obyvateľov (2009).
Graf vývoja obyvateľstva:
Zdroje: INSEE
# Flores (department)
Flores (špa. Departamento de Flores) je department nachádzajúci sa v centrálnej časti Uruguaja. Susedí iba s uruguajskými departmentmi. Na severe s depatmentom Durazno, na východe s Florida, na juhu so San José a na západe so Soriano. Hlavným mestom departmentu je mesto Trinidad, ktoré leží uprostred departmentu. V departmente Flores žije podľa sčítania ľudu z roku 2011 25 050 ľudí, zaberá plochu 5 144 km2, čo ho radí medzi územne menšie departmenty, pričom z hľadiska počtu obyvateľov je úplne najmenším departmentom.
Department bol vytvorený v roku 1885 a teda je najmladším uruguajským departmentom, ktorý bol vytvorený ako úplne posledný. Pri svojom vytvorení bol vyčlenený z departmentu San José.

## Zoznam miest a obcí v departmente
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011. Celkovo sa však v tomto departmente nachádza iba šesť sídel. Zhruba 2 000 ľudí žije na rôznych vidieckych samotách, ktoré nie sú súčasťou žiadneho sídla.
| Názov            | Obyvateľstvo |
| ---------------- | ------------ |
| Trinidad         | 21 429       |
| Ismael Cortinas  | 918          |
| Andresito        | 261          |
| La Casilla       | 181          |
| Juan José Castro | 97           |
| Cerro Colorado   | 96           |


## Iné projekty
- Commons ponúka multimediálne súbory na tému Flores (department)
# Étrappe
Étrappe je francúzska obec, ktorá sa nachádza v departemente Doubs, v regióne Franche-Comté.

## Poloha
Obec má rozlohu 2,92 km². Najvyšší bod je položený 463 m n. m. a najnižší bod 296 m n. m.

## Obyvateľstvo
Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# 1044 Teutonia
1044 Teutonia je planétka s priemerom približne 20 km, ktorú objavil K. Reinmuth 10. mája 1924.
# Zrútenie nadjazdu metra v Mexiku
Dňa 3. mája 2021 o 22.25 h SELČ sa pod prechádzajúcim vlakom v štvrti Tláhuac, Mexiko. zrútil nosník pod nadjazdom linky 12 mexického metra. Nadjazd a posledné dva vozne vlaku spadli na triedu Tláhuac v blízkosti stanice Olivos. Zahynulo najmenej 25 ľudí a viac ako 70 bolo zranených. Išlo o najsmrteľnejší incident v metre za posledných takmer 50 rokov.
Linka 12, otvorená v roku 2012, je najnovšou linkou v systéme. Od jej otvorenia sa na nej vyskytli technické a štrukturálne problémy, ktoré viedli v rokoch 2014 a 2015 k čiastočnému uzatvoreniu nadzemných úsekov, na ktorých došlo k nehode. Zemetrasenie v meste Puebla v roku 2017 tento úsek ešte viac poškodilo, a hoci bol v priebehu niekoľkých mesiacov opravený, miestni obyvatelia uvádzali, že problémy pretrvávajú aj po rokoch.

## Pozadie
Linka 12, známa aj ako Zlatá linka, je najnovšou linkou mexického metra. V októbri 2012 ho otvorili prezident Felipe Calderón a predseda vlády hlavného mesta Mexika Marcelo Ebrard. Od začiatku prevádzky sa linka 12 stretávala s problémami s vlakmi na vyvýšených úsekoch, čo si na niektorých úsekoch vyžiadalo rýchlosť až 5 km/h z dôvodu obáv z vykoľajenia.

## Zrútenie
Dňa 3. mája 2021 o 22.25 h CDT prechádzal v obci Tláhuac vlak smerujúci na východ po vyvýšenom úseku trate medzi stanicami Olivos a Tezonco. Približne 220 metrov pred stanicou Olivos sa úsek zrútil, keď zlyhal nosný trám držiaci nosníky koľajníc, čo spôsobilo pád posledných dvoch vagónov. Trosky spadli na automobil idúci po triede Tláhuac, pričom zabili vodiča a zranili jeho manželku.
Dvadsaťpäť ľudí zahynulo a 70 ďalších utrpelo zranenia; 65 obetí bolo hospitalizovaných, z toho sedem vo vážnom stave.
# Reilhac (Cantal)
Reilhac je francúzska obec, ktorá sa nachádza v departemente Cantal, v regióne Auvergne.

## Poloha
Obec má rozlohu 8,89 km². Najvyšší bod je položený 867 m n. m. a najnižší bod 582 m n. m.

## Obyvateľstvo
Počet obyvateľov obce je 1 075 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Frieda Inescort
Frieda Inescort (vl. menom Frieda Wrightman, * 29. jún 1901, Edinburgh, Škótsko, Spojené kráľovstvo – † 26. február 1976, Los Angeles, Kalifornia, USA) bola škótska herečka.

## Detstvo a mladosť
Narodila sa v Edinburghu a bola dcérou škótskeho novinára Johna „Jocka“ Wrightmana a herečky Elaine Inescortovej, ktorá bola nemeckého a poľského pôvodu. Vzali sa v roku 1896, ale rozišli sa, keď bola ich dcéra ešte malé dieťa.
Kým žila v Británii písala do novín v Londýne. Po odchode do Spojených štátov nielen účinkovala, ale aj pracovala ako pomocná redaktorka The Exporter's Encyclopedia.

## Kariéra
Inescort bola divadelná, televízna a filmová herečka. Predtým ako začala svoju hereckú kariéru prevzala priezvisko jej matky, ktoré začala používať ako profesionálne meno. Značný úspech získala vďaka divadelnej úlohe Sorel Bliss v divadelnej inscenácii Noëla Cowarda, Senná nádcha na Broadwayi. Ďalej sa objavila aj v iných divadelných inscenáciách. V divadle účinkovala do roku 1948.
Vo filme debutovala v roku 1935, vo filme The Dark Angel. Mala hlavnú úlohu vo filme Call It a Day z roku 1937 v ktorom sa objavila po boku Olivie de Havilland. V roku 1940 po boku Greer Garsonovej a Laurencea Oliviera hrala vo filmovej adaptácii Pýcha a predsudok, kde stvárnila negatívnu rolu Caroline Bingley. O rok neskôr hrala po boku Freda Astaireho a Rity Hayworthovej v muzikáli Nikdy nezbohatneš.

## Súkromný život
Bola vydatá od roku 1926 za spisovateľa Bena Raya Redmana a ich manželstvo bolo bezdetné. Začiatkom augusta 1961 spáchal Redman samovraždu užitím dvanástich tabletiek na upokojenie. Trpel depresiami. Redman zomrel vo veku 65 rokov.
Inescortovej bola diagnostikovaná skleróza multiplex v roku 1932. Po tragickej manželovej smrti sa jej choroba zrýchlila a v polovici 60. rokov už používala invalidný vozík. Inescort pracovala na financovaní výskumu liečby sklerózy multiplex.

## Úmrtie
Zomrela vo veku 74 rokov vo Woodland Hills, v meste Los Angeles v Kalifornii. Príčinou smrti bola skleróza multiplex.

## Iné projekty
- Commons ponúka multimediálne súbory na tému Frieda Inescort
# Silhac
Silhac je francúzska obec, ktorá sa nachádza v departemente Ardèche, v regióne Auvergne-Rhône-Alpes.

## Poloha
Silhac má rozlohu 22,71 km². Najvyšší bod je položený 880 m n. m. a najnižší bod 270 m n. m.

## Obyvateľstvo
Silhac má 345 obyvateľov (2009).
Graf vývoja obyvateľstva:
Zdroje: INSEE
# Aegaeon (mesiac)
Aegaeon (iné názvy: Saturn LIII, dočasné označenie: S/2008 S 1) je prirodzený satelit Saturnu. Okolo planéty obieha po takmer kruhovej dráhe raz za 19,5 hodiny. Jeho obežná dráha sa nachádza vo vnútornej časti prstenca G medzi mesiacmi Janusom a Mimasom. S druhým spomenutým je v orbitálnej rezonancii 7:6, ktorá spôsobuje zmenu dĺžky veľkej polosi jeho obežnej dráhy so štvorročnou periódou. Rozmermi sa radí medzi nepravidelné mesiace a je najmenším známym mesiacom Saturna.
Prvé zábery tohto mesiaca boli získané sondou Cassini 15. augusta 2008. Jeho objav pod provizórnym označením S/2008 S1 ohlásila Carolyn Porcová 3. marca 2009. V máji 2009 dostal mesiačik meno Aegaeon, po Aigaiónovi (lat. Aegaeon), jednom z hekatoncheirov, storukých a päťdesiathlavých obrov z gréckej mytológie.
# Memoriál Ivana Hlinku 2009
Memoriál Ivana Hlinku 2009 bol medzinárodný hokejový turnaj hráčov do 18 rokov, ktorý sa konal od 11. do 15. augusta 2009 v Břeclave v Česku a v Piešťanoch na Slovensku.

## Štadióny
| Česko                           | Břeclav | Slovensko                             | Piešťany |
| Břeclav                         | Břeclav | Piešťany                              | Piešťany |
| Alcaplast Arena Kapacita: 4 039 | Břeclav | Patrícia Ice Arena 37 Kapacita: 3 500 | Piešťany |
| –                               | Břeclav |                                       | Piešťany |


## Výsledky zápasov

### Skupina A
| Por. | Tím         | Z | V | VP | PP | P | Skóre | Skóre | Skóre | +/− | B |
| ---- | ----------- | - | - | -- | -- | - | ----- | ----- | ----- | --- | - |
| 1.   | Kanada      | 3 | 3 | 0  | 0  | 0 | 18    | ∶     | 5     | +13 | 9 |
| 2.   | Švédsko     | 3 | 2 | 0  | 0  | 1 | 11    | ∶     | 6     | +5  | 6 |
| 3.   | Česko       | 3 | 1 | 0  | 0  | 2 | 3     | ∶     | 13    | −10 | 3 |
| 4.   | Švajčiarsko | 3 | 0 | 0  | 0  | 3 | 5     | ∶     | 13    | −8  | 0 |


### Skupina B
| Por. | Tím       | Z | V | VP | PP | P | Skóre | Skóre | Skóre | +/− | B |
| ---- | --------- | - | - | -- | -- | - | ----- | ----- | ----- | --- | - |
| 1.   | Rusko     | 3 | 3 | 0  | 0  | 0 | 19    | ∶     | 8     | +11 | 9 |
| 2.   | USA       | 3 | 2 | 0  | 0  | 1 | 13    | ∶     | 12    | +1  | 6 |
| 3.   | Slovensko | 3 | 1 | 0  | 0  | 2 | 14    | ∶     | 16    | −2  | 3 |
| 4.   | Fínsko    | 3 | 0 | 0  | 0  | 3 | 8     | ∶     | 18    | −10 | 0 |


### Záverečná fáza

#### Zápas o 7. miesto
| 15. august 2009 | Fínsko | 1 : 5 | Švajčiarsko | Piešťany |  |


#### Zápas o 5. miesto
| 15. august 2009 | Česko | 4 : 3 | Slovensko | Piešťany |  |


#### Zápas o 3. miesto
| 15. august 2009 15:00 | USA | 2 : 9 | Švédsko | Břeclav |  |


#### Finále
| 15. august 2009 15:00 | Rusko | 2 : 9 | Kanada | Břeclav |  |


## Konečné poradie
| Poradie       | Tím         |
| ------------- | ----------- |
| Prvé miesto   | Kanada      |
| Druhé miesto  | Rusko       |
| Tretie miesto | Švédsko     |
| 4.            | USA         |
| 5.            | Česko       |
| 6.            | Slovensko   |
| 7.            | Švajčiarsko |
| 8.            | Fínsko      |
# Dezinflácia
Dezinflácia (angl. disinflation) môže byť:
- (a) pokles miery inflácie
- (b) (fiskálna a/alebo monetárna) politika znižovania či eliminovania miery inflácie
- (c) zriedkavo: pokles cenovej hladiny (slovo deflácia, ktorým sa pokles cenovej hladiny často označuje, potom znamená pokles národného dôchodku)

Príklad: Kladný rast cien o 4 % za isté obdobie je inflácia (podľa najbežnejšej definície pojmu inflácia). Pokles tohto rastu cien v nasledujúcom období na 3 % je dezinflácia (podľa definície (a) pojmu dezinflácia). Záporný rast cien (napr. -4 %) je deflácia (podľa najbežnejšej definície pojmu deflácia). 
Pokles inflácie vyvolávajú v zásade tie isté (ale opačne pôsobiace) faktory, ako faktory vyvolávajúce infláciu.
# Neurológia
Neurológia (gr.) je náuka o nervovej sústave a nervových chorobách; odbor medicíny, ktorý sa zaoberá prevenciou, diagnostikou a liečením ochorení nervového systému, spojených s poruchami hybnosti a citlivosti a poruchou funkcií zmyslových a vnútorných orgánov; navyše sem patria niektoré choroby svalov a žliaz s vnútornou sekréciou, ak sa prejavujú nervovými príznakmi, a niektoré funkčné poruchy centrálneho nervového systému. Neurológia je odbor pomerne mladý, ale rozsiahly a neustále sa vyvíjajúci. Úzko súvisí s inými odbormi, najmä s vnútorným lekárstvom, psychiatriou a endokrinológiou, čo vyplýva i z toho, že neurológia sa formovala súčasne s nimi a v určitom štádiu vývoja sa osamostatnila.
Predmetom neurológie nie sú duševné choroby, ako sa niekedy chybne usudzujeme. Duševné choroby, t. j. choroby prejavujúce sa poruchou správneho vzájomného vzťahu človeka k prostrediu, poruchou poznávnia prostredia, správania sa a pod., ich diagnostika, prevencia a liečba, patria do oblasti psychiatrie.
Okrem spomínaných odborov neurológia súvisí s očným, krčným a detským lekárstvom, s traumatológiou a chirurgiou, sexuológiou a pod. Zasahuje prakticky do všetkých lekárskych disciplín.

## Iné projekty
- Commons ponúka multimediálne súbory na tému Neurológia
- Wikislovník ponúka heslo  Neurológia
# 1249

## Udalosti
- Prvá písomná zmienka o obci Ličartovce
- Prvá písomná zmienka o meste Spišské Podhradie
# Krivka rastu
Krivka rastu znamená aj všeobecne krivku (graf) zobrazujúcu rast nejakej veličiny.
Krivka rastu je závislosť ekvivalentnej šírky absorpčnej spektrálnej čiary od súčinu počtu atómov, ktoré čiaru vytvárajú, a sily oscilátora, ktorá je daný pravdepodobnosťou prechodu medzi dvoma hladinami energie v atóme. Pomocou krivky rastu sa určuje zastúpenie počtu atómov rôznych chemických prvkov v atmosfére hviezdy.
| Portal | Fyzikálny portál Chemický portál Astronomický portál |
# Factor 5
Factor 5 je nezávislá softvérová spoločnosť sídliaca v San Rafael, štáte Kalifornia, ktorá sa primárne venuje vývoju počítačových hier pre herné platformy spoločnosti Nintendo a Sony.

## Tituly

### PlayStation 3
- Lair (2007)


### Nintendo GameCube
- Star Wars: Rogue Squadron II: Rogue Leader (2001)
- Star Wars: Rogue Squadron III: Rebel Strike (2003)
- Thornado (nebol vydaný)


### Nintendo 64
- Star Wars: Rogue Squadron (1999)
- Star Wars: Battle for Naboo (2000)
- Indiana Jones and the Infernal Machine (2000)


### PlayStation
- Ballblazer Champions (1997)


### Super Nintendo Entertainment System
- Super Turrican (1993)
- Indiana Jones' Greatest Adventures (1994)
- Super Turrican 2 (1995)


### Sega Genesis
- Mega Turrican (1993)


### Game Boy
- Contra: The Alien Wars (1994)
- Animaniacs (1995)


### Amiga
- Katakis (1988)
- Turrican (1990)
- Turrican II: The Final Fight (1991)
- Masterblazer (intro only) (199x)
- Turrican 3 (1993)


### Atari ST
- Turrican (1990)
- Turrican II: The Final Fight (1991)
# Jakubianka
Jakubianka je riečka na severe východného Slovenska, pravostranný prítok Popradu s dĺžkou 23,5 km.
Pramení v Levočských vrchoch, v podcelku Levočská vysočina, pod Ihlou. Na hornom toku priberá z oboch strán viaceré krátke prítoky a tečie prevažne severovýchodným smerom. Neskôr priberá sprava Vyšný Toráč a ďalej tečie na sever. Zľava priberá Šípkovú, potom sprava Toráč a opúšťa územie Levočských vrchov. Vstupuje do Jakubianskej brázdy v Spišsko-šarišskom medzihorí. Preteká okrajom obce Jakubany, kde zľava priberá významnejší prítok spod Javorinky (1 166,6 m n. m.). Na krátkom úseku tečie severozápadným smerom a následne opätovne na sever. Preteká cez obec Nová Ľubovňa, na území ktorej priberá svoj najvýznamnejší prítok, ľavostranný Kolačkovský potok. Vzápätí vstupuje do Ľubovnianskej kotliny, preteká územím mesta Stará Ľubovňa, kde sa pôvodne na zhruba 2 km úseku vetvila na dve ramená, ale v súčasnosti tečie v zregulovanom koryte. Do Popradu ústi severne od centra mesta.

## Iné projekty
- Commons ponúka multimediálne súbory na tému Jakubianka
# Protoplanéta
Protoplanéta je planetoid, ktorý je mierne väčší ako planetezimála a obieha v protoplanetárnom disku slnečnej hmloviny. Takéto objekty vznikajú akréciou objektov ako napríklad prachu a planetezimál v akréčnom disku slnečnej hmloviny.
Mladé protoplanéty mali viac rádioaktívnych prvkov, ktorých množstvo sa zmenšilo počas rádioaktívneho rozpadu. Rádioaktívne zahrievanie a tlak gravitácie viedli ku sformovaniu planét. V roztavených oblastiach sa ťažšie prvky dostali bližšie do stredu planéty, pričom ľahšie vyplávali na povrch, tento proces sa nazýva gravitačná diferenciácia. Zloženie niektorých meteoritov napovedá, že diferenciácia prebiehala aj v niektorých planétkach.
| Portal | Astronomický portál Portál slnečná sústava |
# Calvinov-Bensonov cyklus
Calvinov-Bensonov cyklus alebo C3 cyklus (prvé stále produkty, ktoré pri ňom vznikajú, obsahujú 3 atómy uhlíka) je chemická reakcia objavená Melvinom Calvinom (spolu s Andrew Bensonom a James Basshamom).
Calvin-Benson cyklus je názov pre množinu chemických reakcií fotosyntézy, ktorá nevyhnutne nevyžaduje svetlo.  Samotný cyklus je nepriamo aktivovaný svetlom, lebo fotosyntéza je zodpovedná za vznik ATP a NADPH, ktoré sú spotrebovávané v Calvin-Benson cykle. Cyklus je životne dôležitým krokom v tmavej reakcii fotosyntézy, ktorá sa vyskytuje v stróme chloroplastu zelených rastlín. Tento cyklus využívajú predovšetkým rastliny miernych a chladných pásiem.
Význam má pre syntézu glukózy z CO2 za pomoci vysoko energetických látok ATP a NADPH.
Skladá sa z 3 fáz:
- karboxylácia alebo fixácia CO2 na ribulóza-1,5-bisfosfát – je katalyzovaná enzýmom RuBisCO (ribulóza-1,5-bisfosfát-karboxyláza/oxygenáza), pričom vzniká adičný produkt, štiepiaci sa na 2 molekuly 3-fosfoglycerátu
- redukcia 3-fosfoglycerátu – s pomocou enzýmu a NADPH sa redukuje na glyceraldehyd-3-fosfát. Vždy jedna molekula glyceraldehyd-3-fosfátu zo šiestich opúšťa cyklus a syntetizujú sa z nej ďalšie látky (sacharidy, škrob, bielkoviny atď.)
- regenerácia ribulóza-1,5-bisfosfátu – zo zvyšných piatich molekúl glyceraldehyd-3-fosfátu v regeneračnej fáze vznikajú opäť 3 molekuly ribulóza-5-fosfátu a ich následnou fosforyláciou ATP vznikajú 3 molekuly ribulóza-1,5-bisfosfátu.

Cyklus sa tak uzatvára. Z troch molekúl ribulóza-1,5-bisfosfátu a troch molekúl CO2, vzniknú tri molekuly ribulóza-1,5-bisfosfátu a jedna molekula glyceraldehyd-3-fosfátu.
Celková chemická reakcia Calvin-Bensonovho cyklu:
6 CO2 + 12 NADPH + 18 ATP  → C6H12O6 + 12 NADP+ + 18 ADP + 18 Pi
kde Pi  je anorganický fosforečnan.

## Iné projekty
- Commons ponúka multimediálne súbory na tému Calvinov-Bensonov cyklus